Darrin Zammit Lupi

Darrin Zammit Lupi (1968) huwa fotografu u ġurnalist Malti.

 Bijografija 
Zammit Lupi twieled fl-1968 f’Malta. Huwa beda l-karriera tiegħu bħala fotografu mal-gazzetta The Malta Independent fl-1992, iżda ftit wara sar fotografu freelance. Huwa studja fl-University of the Arts London fejn kiseb lawrja ta' masters fil-Ġurnaliżmu Fotografiku ul-fotografija dokumentarja.

Fl-1996, Zammit Lupi beda jaħdem bħala fotografu mat-Times of Malta u fis-sena ta’ wara sar korrispondent freelance għal Reuters. Ix-xogħol tiegħu jiddokumenta l-kriżi tal-migrazzjoni fil-Mediterran, it-Tsunami devastanti tax-Xlokk tal-Asja, l-Għanijiet ta' Żvilupp tal-Millennju f'żoni differenti tal-Afrika, it-terremot ta' L'Aquila tal-2009, id-diżastru tal-Costa Concordia, il-kunflitt Libjan, u avvenimenti internazzjonali oħra.

 Xogħlijiet 
Zammit Lupi ppubblika żewġ kotba, Isle Landers u Off the Job.

Isle Landers ġie ppubblikat fl-2014. Fih hemmritratti meħuda minn Zammit Lupi mill-2005 sal-2014 rigward is-sitwazzjoni migratorja fil-Mediterran. F’dawn ir-ritratti, Zammit Lupi ħa ritratti tal-migranti mis-salvataġġ tagħhom fuq il-baħar, mal-waslu fl-Ewropa fiċ-ċentri tal-immigrazzjoni, sat-tluq tagħhom. L-iskop tal-ktieb huwa li jikkumbatti kontra r-razziżmu u l-ksenofobija u jqajjem kuxjenza pubblika internazzjonali dwar it-taqbida tal-migranti Afrikani u tal-Lvant Nofsani.

Off the Job ġie ppubblikat fl-2015 u huwa magħmul minn ritratti meħuda b’iPhone minn Zammit Lupi f’kuntesti differenti mix-xogħol professjonali tiegħu. Huwa jippreferi l-iPhone meta jieħu ritratti għall-pjaċir; għax skond hu dan, "huwa l-mod ideali biex nerġa' niċċarġja l-enerġiji kreattivi tiegħi".

 Premjijiet 
+2008Il secondo nel concorso fotografico "Waterways of Life"OSCE2013Media Photographer of the YearThe Societies of Photographers2014Documentary Photographer of the YearSociety of Wedding & Portrait Photographers2016Street Photography Photographer of the YearThe Societies of Photographers2016Photographer of the YearThe Societies of Photographers2017Mediterranean Journalist AwardAnna Lindh Foundation2018Nominato – Taylor Wessing Photographic Portrait PrizeTaylor Wessing2018Allard Prize for International IntegrityPeter A. Allard School of Law at the University of British Columbia2021“Yannis Behrakis” International Photojournalism AwardAthens Photo World2022Lifetime Achievement AwardMalta National Photography Awards (Premju Fotografija)2023Refugee Festival honorary prize for long-term documentationIppreżentat bl-appoġġ tal-Kunsill Norveġiż għall-Arti u ppreżentat f'Oslo minn Kristina Quintano2026Gold Medal AwardMalta Society of Art

 Referenzi 

Kategorija:Twieldu fl-1968
Kategorija:Fotografi Maltin
Kategorija:Ġurnalisti Maltin
Darrin
Kategorija:Nies ħajjin